ΓΡΑΠΤΗ ΕΡΩΤΗΣΗ P-2090/99

υποβολή: Reinhold Messner (Verts/ALE) προς την Επιτροπή

(8 Νοεμβρίου 1999)

Θέμα: Ορισμός ειδικού εκπροσώπου της ΕΕ για το Θιβέτ

Ασφαλώς θα έχειπόψη της η Επιτροπή τα ψηφίσματα του Ευρωπαϊκού Κοινοβουλίου της 13ης Ιουλίου 1995(1), της 15ης Ιανουαρίου(2) και της 14ης Μα ου 1998(3) σχετικά με την κατάσταση στο Θιβέτ.

Τα εν λόγω ψηφίσματα περιλαμβάνουν, εκτός από την καταδίκη της παράνομης εισβολής στο Θιβέτ και κατοχής της χώρας εκ μέρους της Λαϊκής Δημοκρατίας της Κίνας, το σαφές αίτημα προς το Συμβούλιο και την Επιτροπή να ορίσουν έναν ειδικό εκπρόσωπο της ΕΕ για το Θιβέτ «επιφορτισμένο να αναλάβει κάθε πρωτοβουλία ώστε να δοθεί συνέχεια στα αιτήματα της νωσης όσον αφορά την κατάσταση των δικαιωμάτων του ανθρώπου και του πολίτη στο Θιβέτ».

Το Ευρωπαϊκό Κοινοβούλιο, η Επιτροπή και πολλοί ευρωπαίοι πρωθυπουργοί διαβεβαίωσαν το Δαλάϊ Λάμα για το ενδιαφέρον τους όσον αφορά την κατάσταση των δικαιωμάτων του ανθρώπου και του πολίτη στο Θιβέτ και την έναρξη μιας ουσιαστικής διαπραγμάτευσης μεταξύ του ιδίου και των κινεζικών αρχών χωρίς να τεθούν προϋποθέσεις εκ μέρους αμφοτέρων.

Το Ευρωπαϊκό Κοινοβούλιο ζήτησε εξάλλου κατ επανάληψη ειδήσεις του νεότερου πολιτικού κρατουμένου στον κόσμο, του δεκάχρονου θιβετιανού Gedhun Choeky Nyima που απήχθη από τις κινεζικές αρχές σε ηλικία 6 ετών αφού αναγνωρίσθηκε από το Δαλάϊ Λάμα ως η τελευταία μετενσάρκωση του δεύτερου σημαντικότερου πνευματικού ηγέτη του Θιβέτ, του Panchen Lama.

1. Προτίθεται η Επιτροπή να εφαρμόσει κατά συγκεκριμένο τρόπο την πολιτικήπόδειξη να ορίσει έναν ειδικό εκπρόσωπο της ΕΕ για το Θιβέτ;

2. Προτίθεται η νωση να τηρήσει τιςποσχέσεις προς το Δαλάϊ Λάμα όσον αφορά την κατάσταση των ανθρωπίνων δικαιωμάτων στο Θιβέτ και την έναρξη ουσιαστικής διαπραγμάτευσης μεταξύ του ιδίου και των κινεζικών αρχών;

3. Μπορεί η Επιτροπή να ασκήσει πιέσεις στις κινεζικές αρχές ώστε να αφεθούν ελεύθεροι οι πολιτικοί κρατούμενοι Gedhun Choeky Nyima, Nawang Chophel και Nawang Sandrol;

(1) ΕΕ C 249 της 25.9.1995, σελ. 162.

(2) ΕΕ C 34 της 2.2.1998, σελ. 169.

(3) ΕΕ C 167 της 1.6.1998, σελ. 223.

Απάντηση του κ. Patten εξ ονόματος της Επιτροπής

(17 Νοεμβρίου 1999)

Η Επιτροπή ανήγαγε το θέμα του Θιβέτ σε ένα από τα σημαντικότερα θέματα του πολιτικού διαλόγου και του διαλόγου σχετικά με τα δικαιώματα του ανθρώπου με την Κίνα. Η Ένωση ανέπτυξε σε αυτό τον τομέα μία εποικοδομητική και συνεκτική προσέγγιση που συνίσταται κυρίως σε συνεχή έκκληση, στο πλαίσιο του διαλόγου μεταξύ της Ένωσης και της Κίνας για τα δικαιώματα του ανθρώπου, για την τήρηση της πολιτιστικής, γλωσσικής και θρησκευτικής ταυτότητας του θιβετιανού λαού. Η Ένωση κάνει εξάλλου τακτικά έκκληση για την

αποκατάσταση του άμεσου διαλόγου μεταξύ του Δαλάι Λάμα και των κινεζικών αρχών. Τέλος, η Επιτροπή, από την πλευρά της, παραμένει αποφασισμένη να προωθήσει στο Θιβέτ προγράμματα συνεργασίας προς άμεσο όφελος των θιβετιανών πληθυσμών. Όσον αφορά τους πολιτικούς κρατούμενους του Θιβέτ, η κατάστασή τους αποτέλεσε επίσης αντικείμενο διαφόρων διαβημάτων από μέρους της Ένωσης, ιδίως κατά την τελευταία φάση του διαλόγου μεταξύ της Ένωσης και της Κίνας για τα δικαιώματα του ανθρώπου στις 19 Οκτωβρίου 1999 στο Πεκίνο.

Η Επιτροπή πιστεύει ότι αυτή η προσέγγιση αποτελεί επί του παρόντος την καταλληλότερη απάντηση για το θιβετιανό θέμα.